kardosdrur/scandi-wiki huggingface dataset:
Henrik og Hagbart

Henrik og Hagbart (fransk originaltitel: Johan et Pirlouit) er en belgisk tegneserie skabt af Peyo. Siden sin start i 1947 blev der offentliggjort 13 album inden Peyos død i 1992. Derefter fortsatte et hold af tegneserieskabere fra Studio Peyo med at skrive og tegne historierne. 

Serien foregår i middelalderens Europa, og fry er også ramme for Smølfernes første optrædener. 

Serien blev oprindeligt offentliggjort i tegneseriemagasinet Spirou i 1952, hvor Henrik var eneste hovedperson. 
I 1954 fik han følgeskab af Hagbart (i albummet Nissen i klippeskoven, udgivet 1955) og serien fik sit endelige navn. Det var i Henrik og Hagbart-albummet Den fortryllede fløjte i 1958 (udgivet 1960), at den første smølf så dagens lys.

Figurer

Henrik 
Henrik er kongens mørkhårede væbner og en af kongens nærmeste rådgivere og betroede. Han er ung mand af ubestemmelig alder, lidt som Tintin. I de første album optræder Henrik uden Hagbart. Henrik bliver sendt på forskellige missioner. Han er ofte til hest, dygtig med sværd og næver, men optræder sjældent i rustning. Han er samvittighedens og ærens vogter, siger altid sandheden og hjælper altid folk i nød.

Hagbart 
Hagbart er en lille lyshåret mand, muligvis en dværg, som første gang, han dukker op, er en tyv, som bor ude i skoven. Efter en noget voldsomt start bliver han og Henrik venner. Hagbart udvikler sig med tiden mere til en barde, som både spiller musik, synger og optræder, selvom de fleste betvivler hans evner. Han er gerrig, altid sulten, fysisk stærk og en ret farverig karakter. Han slås normalt med en stridskølle, som han svinger med begge hænder. Hagbarts ridedyr er hungeden Sisse, som ofte kommer til undsætning og stanger fjenden.

Album 
1954: Den onde ridder Diderik  
1954: Herren til Oksenborg
1955: Nissen i klippeskoven
1956: Månestenen
1957: Vikingernes ed
1957: Gudernes kilde 
1959: Den sorte pil
1959: Greven af Gyllingelund  
1960: Den fortryllede fløjte
1961: Balladen om de syv kilder  
1962: Krinkelspirs ring 
1964: Det glemte land  
1970: Trolddom og hundekunster
1994: Ravnens horde 
1995: Troubadourerne på klippenborg  
1998: Heksenatten
2001: La Rose des Sables (ikke udkommet på dansk)

Eksterne henvisninger 
 Henrik og Hagbart på ComicWiki

Tegneserier fra Belgien
Neon Neon

Neon Neon er et projekt mellem producer Boom Bip og sanger Gruff Rhys, der er bedst kendt som frontmand i bandet Super Furry Animals. Samarbejdet begyndte i oktober 2006. I marts 2008 blev samarbejdet etableret under navnet Neon Neon og gruppen udgav deres første fuldlængde album Stainless Style.

Forsanger Gruff Rhys har til BBC udtalt at gruppens fremtid er usikker.

Neon Neon har remixet Oasis' sang "To Be Where There's Life" fra albummet Dig Out Your Soul.

Musikgrupper fra USA
Ed Harcourt

Ed Harcourt (født Edward Henry Richard Harcourt-Smith; 14. august 1977) er en engelsk singer-songwriter.

Ed Harcourt mestrer flere instrumenter, men hans primære instrument er klaveret.

Debutalbummet Here Be Monsters udkom i 2001. Harcourt har i alt udgivet fire fuldlængdealbums og to opsamlingsalbums.

Hans femte album Lustre forventes at udkomme i 2010.

Eksterne henvisninger 

Sangere fra England
EMF (orkester)

EMF er et band fra Storbritannien. Bandet havde sin storhedstid i begyndelsen af 1990'erne. EMF har udgivet 3 studie albums og et opsamlingsalbum. Førstesinglen "Unbelievable" og debutalbummet Schubert Dip opnåede stor succes i Storbritannien og U.S.A.

Bandets navn EMF er en forkortelse for "Epsom Mad Funkers", der er et kælenavn for New Order groupies.

Musikgrupper fra Storbritannien
Erlend Øye

Erlend Øye (født 21. november 1975) er en norsk musiker fra Bergen. Han er bedst kendt som den ene halvdel af duoen Kings of Convenience. Han udgav i 2003 soloalbummet Unrest, og i 2014 Legao. 

I midten af 1990'erne dannede han med nogle venner gruppen Skog. Han flyttede efterfølgende til London hvor han spillede med Peachfuzz i 1997. Da han vendte tilbage til Bergen på ferie dannede han med Eirik Glambek Bøe Kings of Convenience. Debutalbummet Quiet is the New Loud udkom i 2001. 

Erlend Øye har rejst rundt som DJ og udgav i 2004 en mix CD i DJ-Kicks serien. 

Øyes seneste projekt er bandet The Whitest Boy Alive hvor Erlend synger og spiller guitar. The Whitest Boy Alive udgav d. 24. maj 2006 singlen "Burning". Debutalbummet Dreams udkom d. 21. juni 2006 på deres pladeselskab Bubbles. Det seneste album Rules udkom i 2009.

Sangere fra Norge
Elbow

Elbow er et engelsk band dannet i 1997 i Bury, Manchester.

Bandets fem medlemmer mødte hinanden i begyndelsen af 90'erne, da de gik på det samme college i byen Bury. Siden flyttede de til Manchester, hvor de fik lokale spillejobs. I slutningen af 90'erne udgav de EP'erne "Newborn" og "Any Day Now", som tiltrak opmærksomhed fra et etableret selskab, der i 2001 udgav Elbows debutalbum Asleep In The Back. Bandet udsendte i 2003 deres andet album Cast Of Thousands.

Elbow har taget navn efter BBC-serien The Singing Detective (Den syngende detektiv), skrevet af Dennis Potter, hvor hovedpersonen omtaler "elbow" (albue) som det smukkeste ord i det engelske sprog.

Diskografi

 Asleep in the Back (2001)
 Cast of Thousands (2003)
 Leaders of the Free World (2005)
 The Seldom Seen Kid (2008)
 Build a Rocket Boys! (2011)
 The Take Off and Landing of Everything (2014)
 Little Fictions (2017)
 ''Giants of All Sizes (2018)

Referencer

Eksterne henvisninger
 Officiel hjemmeside

Musikgrupper fra England
Counting Crows

Counting Crows er et amerikansk rock-band fra Berkeley, Californien. Bandet blev dannet i 1991 og opnåede stor popularitet i 1994 efter udgivelsen af deres debutalbum August and Everything After, som indeholdt hitsinglen "Mr. Jones". 

Counting Crows er blandt andet inspireret af navne som Van Morrison, R.E.M., Mike & The Mechanics, Nirvana, Bob Dylan og The Band. Deres single "Accidentally in Love" var en del af soundtracket til filmen Shrek 2.

Referencer 

Musikgrupper fra USA
Musikgrupper fra 1991
A Little Less Conversation

"A Little Less Conversation" er en komposition af Mac Davis og Billy Strange. Sangen blev indspillet af Elvis Presley i marts 1968 hos Western Recorders Inc. i Los Angeles.

"A Little Less Conversation" blev udsendt som A-side på en single med "Almost In Love" (Luiz Bonfa, Randy Starr) som B-side. Dette skete i september 1968 samtidig med premiere på filmen Live A Little, Love A Little, hvor "A Little Less Conversation" blev anvendt. Singlen nåede ikke i nærheden af hitlisternes top.

"A Little Less Conversation" er endvidere på CD'en fra 18. juli 1995 Command Performances – The Essential 60's Masters, vol. 2, som er en samling af de bedre af Elvis' filmsange fra 1960'ernes mange spillefilm.

Remixet udgave 
"A Little Less Conversation" blev i 2001 anvendt i filmen Ocean's Eleven og året efter opnåede den stor succes i en remixet udgave, hvor den hollandske DJ Tom Holkenborg, under kunstnernavnet Junkie XL, lavede en bearbejdet version til en reklame for "Nike" i forbindelse med VM i fodbold. Denne reklamefilm blev så godt modtaget, at man valgte at udsende denne remixede udgave af den gamle Elvis-sang "A Little Less Conversation" som single den 10. juni 2002, hvor den strøg lige til top på alverdens hitlister.

Denne noget overraskende succes blev allerede 24. september 2002 fulgt op med CD'en "ELV1S 30 #1 HITS" (bemærk at 'i' i Elvis er erstattet af et 1-tal), hvor den nye udgave af "A Little Less Conversation" var med som et "bonusnummer" og blev dermed nummer 31 på CD'en. Denne nye CD blev ligeledes nummer 1 på hitlisterne rundt om i verden, – 25 år efter kunstnerens død!

Referencer 

Elvis Presley-sange
Sange fra 1968
Singler fra 2002
Popsange
W.G. Walden

William Garrett Walden (født 13. februar 1950) i Louisiana, USA er en amerikansk musiker og komponist for adskillige tv-programmer. Han går ofte under navnene Snuffy Walden eller W. G. Snuffy Walden.

Walden har blandt andet komponeret for thirtysomething, The Wonder Years, Roseanne, Ellen, My So-Called Life, Felicity, Sports Night, The West Wing, The George Lopez Show, I'll Fly Away, The Stand, Huff, Once and Again, Friday Night Lights and Studio 60 og the Sunset Strip.

Han har desuden udgivet soloalbummet music by... i 2001.

Eksterne henvisninger 
 Waldens hjemmeside 

Musikere fra USA
Drakestrædet

Drakestrædet er det ca. 1.000 km brede farvand mellem den sydlige del af Sydamerika ved Kap Horn, Chile og Antarktis.

Farvandet forbinder den sydvestlige del af Sydatlanten og Stillehavet.

Opkaldt efter Francis Drake, også kaldt Mar de Hoces efter Francisco de Hoces

Eksterne henvisninger 

 

Stræder (farvand)
Sydamerikas geografi
Antarktis' geografi
EF Sprogrejser

EF Sprogrejser er en del af EF Education First, der blev stiftet under navnet Europeiska Ferieskolan i Sverige i 1965 af entreprenøren Bertil Hult.

Produkter 
EF Sprogrejser tilbyder sprogrejser til unge mellem 10 og 18 år med destinationer i Storbritannien, USA, Malta, Frankrig, Spanien, Tyskland og Japan.

Sag om ulovlig markedsføring 
EF Sprogrejser blev i 2016 kritiseret for overtrædelse af markedsføringsloven gennem skjult reklame rettet mod børn og unge. Forbrugerombudsmanden har derfor indskærpet reglerne om markering af reklame over for EF Sprogrejser, Splay Danmark Aps og Julia Sofia Aastrup.

Forbrugerombudsmanden Christina Toftegaard Nielsen betegnede i 2016 videofilm produceret for firmaet EF Sprogrejser af Julia Sofia Aastrup/Splay, som reklame og slog fast at "Ifølge markedsføringsloven skal en reklame være tydeligt markeret. Dette krav skærpes i denne sag, fordi EF Sprogrejser tilbyder produkter til børn på helt ned til 10 år. Samtidig er videobloggeren selv under 18 år." Forbrugerombudsmanden udtalte videre "Det skal stå lysende klart, hvornår et indslag står for en videobloggers egen regning, og hvornår det er en reklame, som et firma har betalt bloggeren for at deltage i". Forbrugerombudsmanden bad desuden Julia Sofia Aastrup om at fjerne videoerne fra YouTube.

Henvisninger

Ekstern henvisning 
 EF Sprogrejsers hjemmeside 

Uddannelsesvirksomheder
Løjert (maritimt)

En løjert er en krog med en lukkeanordning, der bl.a. anvendes til fastgørelse af sejl til stag.

Eksterne henvisninger 
Løjert hos ShipShop.dk

Skibsterminologi
Franz Seldte

Franz Seldte (29. juni 1882 – 1. april 1947) var en tysk nazistisk politiker. Han var medstifter af den tyske militære organisation Stahlhelm, Bund der Frontsoldaten.

Han blev født i Magdeburg og var søn af ejeren af en fabrik, der lavede kemiske produkter og sodavand. Han gik på Wilhelm-Raabe-Schule-gymnasiumnet i Magdeburg. Efter en læreplads som sælger studerede han kemi i Braunschweig og Greifswald. Senere overtog han virksomheden efter sin afdøde far.

Ekstern henvisning 

Medlemmer af tyske rigsdag 1933-1945
Nazister fra Tyskland
Personer fra Magdeburg
Benny Bomstærk

Benny Bomstærk er en belgisk tegneserie (på fransk Benoit Brisefer) skabt i 1960 af Peyo (bedst kendt for Smølferne). Den handler om en lille dreng, hvis fredelige uskyldige udseende, charme og gode manerer dækker over hans besiddelse af overmenneskelig styrke. Bennys eneste svaghed er, når han bliver forkølet, så mister han alle sine kræfter. 

Benny Bomstærk optrådte første gang i tegneseriebladet Spirou i 1960. 
Andre kendte belgiske tegneserieskabere end Peyo selv har bidraget til serien, bl.a. Will, Gos, Yvan Delporte, François Walthéry. 

Serien fortsatte indtil 1978, hvor succesen med Smølferne forhindrede Peyo i at arbejde på sine andre serier. Efter hans død i 1992, er den blevet genstartet ved hans søn Thierry Culliford og kunstneren Pascal Garray.

Album i kronologisk rækkefølge 
Tallene i parentes refererer til de danske udgivelser. 

 1962: De røde taxier (3) 
 1965: Fru Adolfine (4) 
 1968: Bennys tolv bedrifter (5) 
 1969: Onkel Hubert (1) 
 1971: Cirkus Bodoni (2) 
 1973: Lady d'Olphine (6) 
 1978: Den magiske dukke (7) 
 1993: Fru Adolfine går til filmen (8) 
 1995: En ø i strid med sig selv (9) 
 1997: Rally Syd (10) 
 1999: Evelines hemmelighed (11) 
 2002: Bennys ballonfart (12)
 2004: John-John (ikke udkommet på dansk)

Eksterne henvisninger 

 Benny Bomstærk på ComicWiki

Tegneserier fra Belgien
Aalborg Brutal Marathon

Aalborg Brutal Marathon er et maratonløb, der afholdes i Aalborg.

Løbet har været afholdt siden 2000 i Aalborg-bydelen Hasseris. Løbet afvikles altid Langfredag. I 2011 afholdtes løbet 22. april

Resultater

Eksterne kilder 
Løbets officielle hjemmeside

Maratonløb i Danmark
Brutal Marathon
Etableret i 2000
Harajuku

Harajuku  (japansk: 原宿) er en bydel i bydistriktet Shibuya i Tokyo. Bydelen er et vigtigt center for ungdomsmode i Japan og mange nye trends opstår i de mange designbutikker, som hører til området. 

I 1990'erne blev Harajuku kendt på grund af de mange teenage-bands, som hver søndag optræder i opsigtsvækkende og ekstrem påklædning.

Eksterne henvisninger 

Shibuya
AG København

AG København var en dansk elitehåndboldklub, der blev dannet som en fusion mellem FCK Håndbold og AG Håndbold med virkning fra 1. juni 2010. Konstruktionen offentliggjordes på et pressemøde 7. januar 2010 og omfattede udelukkende et herrehold. Den 31. juli 2012 indgav klubben konkursbegæring.

Fusionen mellem de to klubber betød, at KasiGroup ejede 56% af AG København, mens PARKEN Sport & Entertainment ejede 10%. De øvrige ejere var Albertslund IF Håndbold og Glostrup Håndbold. Flemming Østergaard fra FCK indtrådte i bestyrelsen i det nye AG København.

Klubben skulle oprindeligt have haft hjemmebane i Brøndby-Hallen, men man endte med at få en aftale med Ballerup Super Arena. Her blev der med 6.231 solgte billetter til holdets debut i Håndboldligaen sat dansk tilskuerrekord til en klubkamp i håndbold.
I sæsonen 2011-12 spillede og benyttede AGK fast i Brøndbyhallen, som sin hjemmebane.

AG København vandt 28. december 2010 sin første titel, da det blev til finalesejr over Århus Håndbold i DHF's Landspokalturnering. Samme sæson blev de danske mestre i håndbold for sæsonen 2010-11.
Klubben vandt pokalturneringen igen 5. februar 2012 og blev danske mestre for anden gang 2. juni 2012.

AG Københavns sæson 2011-12 
AG København spillede sig i sin første sæson i Champions League i semifinalen, ved at vinde over FC Barcelona.
Kort tid efter denne sportslige triumf satte Ekstra Bladet fokus på klubejer Jesper "Kasi" Nielsen og AGKs katastrofale økonomi. Grundet stor personlig hetz valgte Kasi-Jesper derfor at trække sig. Klubbens dødsspiral blev efterfølgende cementeret af afgangen af direktør Søren Colding 30. juli 2012 og dagen efter, 31. juli 2012, blev AGK erklæret konkurs.

AG Københavns trup 2011-12

Trænerstab for AG København

Titler 
 DHF's Landspokalturnering:  2010* og 2011
 Danske mestre: 2010-11 og 2011-12

*AG gjorde i 2010-udgaven af DHF's landspokalturnering brug af den ikke spilleberttigede Nikolaj Koch-Hansen, og modtog som følge heraf en bøde af DHF. Holdet blev dog ikke som oprindeligt krævet frataget titlen.

Tilgange 2011-12 
Tilgange
 Olafur Stefansson (Rhein-Neckar Löwen),
 Henrik Toft Hansen (AAB Håndbold),
 Mads Larsen (Tilbage fra lejeophold i Nordsjælland Håndbold)

Noter

Eksterne henvisninger 
Klubbens hjemmeside 
"Ny superfusion skal til tops i Europa" , politiken.dk, 7. januar 2010

København
København
Sport i Brøndby
Sport i Glostrup
Sport i Albertslund
Ophørt i 2012
Minoritet

Minoritet, angiver et mindretal i modsætning til et flertal, der modsætningsvis betegnes som majoritet. Definitionsmæssigt forelægger der en minoritet, når under halvdelen af det totale antal er repræsenteret.
En Vogue

En Vogue er en amerikansk R&B-kvartet fra Oakland, Californien. Gruppen blev skabt af producerne Denzil Foster og Thomas McElroy.

I 2008 havde gruppen solgt 20 millioner albums og singler.

En Vogue var en af 1990'ernes mest succesfulde grupper.

Gruppen hed oprindeligt For You, men ændrede efterfølgende navn til En Vogue.

Eksterne henvisninger 

Musikgrupper fra USA
Musikgrupper fra 1989
Regi

Regi eller Regie har flere betydninger.
Regi stammer fra latin: regium, der kan betyde en offentlig eller etableret regering, administration, kommission eller forvaltning. Eller et hold med ansvar for specifikke arbejdsopgaver. 

 Filmregi - ansvaret er hos filmregissøren
 TV-regi - ansvaret er hos tv-regissøren 
 Regi (teater) - et teaterstykkes scenearrangement med kostumer og rekvisitter inden for teaterverdenen; ansvaret er hos teaterregissøren.
Regibemærkninger er forfatterens anvisning til scenebilledet.

Navn  
I fransksprogede områder
 Regi Penxten, flamsk producer
 Regie Cabico, filippinsk-amerikansk poet
 Regie Hamm, amerikansk singer-songwriter

Øvrige 
 Regi (Afghanistan), sted i Nahri Sarraj-området i Helmandprovinsen i Afghanistan
 Reģi, landsby i Alsunga kommune i Letland
 Regie, myndighed i Frankrig som for eksempel: Régie des Bâtiments
 Stadionul Regie, stadium i Bukarest, Rumænien
 Regie (Bukarest), område i Bukarest, Rumænien
Rob Van Dam

Robert "Rob" Alexander Szatkowski (født den 18,1970) er en amerikansk wrestler og skuespiller bedre kendt som sit ring navn rob van dam (senere forkortet til RVD) han wrestler nu i TNA.  I det originale ECW, var han to gange World Tag Team Champion sammen med sabu og har en gang været World Television Champion. I hans tid ved WWE var han to gange Wold Champion og har også været WWE Champion og ECW Champion. Han har følgende været seks gange WWE Intercontinental Champion og fire gange Hardcore Champion og European Champion og to gange World Tag Team Champion sammen med Kane og Booker T. Han nåede også at blive WWE Tag Team Champion med Rey mysterio. Han nåede dog også lige at blive mr. money in the bank.

Eksterne henvisninger 

 
 
 

Wrestlere fra USA
Sabu

Sabu, rigtigt navn: Terry Michael Brunk (født 12. december 1964) er en tidligere amerikansk wrestler. Han er tre gange world heavywight champion, to gange ECW champion og en gang NWA Champion.

Eksterne henvisninger 

 

Wrestlere fra USA
Elwood Haynes

Elwood P. Haynes (14. oktober 1857 i Portland, Indiana – 13. april 1925 i Kokomo, Indiana) var en ameriansk opfinder, metallurgist, entreprenør, industrialist og pioner inden for motorkøretøjsområdet.

Eksterne henvisninger 

 
 
 

Opfindere fra USA
Erhvervsfolk fra USA
Franz Schlegelberger

Louis Rudolph Franz Schlegelberger (23. oktober 1876 – 14. december 1970) var statssekretær i justitsministeriet (RMJ) i Tyskland og i kort tid fungerende justitsminister under Det Tredje Rige.

Efter krigen blev han dømt for forbrydelser mod menneskeheden og blev idømt livsvarigt fængsel. I 1950 blev han løsladt og boede i Flensborg til sin død i 1970.

Nazister fra Tyskland
Nazi-Tysklands ministre
Otto Georg Thierack

Otto Georg Thierack (født 19. april 1889, død 26. oktober 1946) var en tysk nazistisk jurist og politiker.

Thierack blev født i Wurzen i Sachsen. Han deltog i 1. verdenskrig fra 1914 til 1918 som frivillig og nåede rang af løjtnant. Han blev dekoreret med Jernkorset. Efter krigens afslutning genoptog han sine afbrudte jurastudier og blev færdig med dem i 1920.

Hans karriere i retssystemet var hurtig, og han medvirkede energisk til gennemførelsen af Tysklands mange nye berygtede love. Efter 2. Verdenskrig blev han arresteret, men nåede at tage gift inden retsagen.

Eksterne henvisninger 

Tysklands militære personel i 1. verdenskrig
Nazister fra Tyskland
Jurister fra Tyskland
Nazister der har begået selvmord
Modtagere af Jernkorset
Nazi-Tysklands ministre
Personer fra Sachsen
Bernhard Rust

Bernhard Rust (født 30. september 1883, død 8. maj 1945) var en tysk nazistisk minister for videnskab, uddannelse og kultur.

Han blev født i Tyskland og kæmpede under Første Verdenskrig, i hæren.
Han blev medlem af NSDAP i 1922. Han arbejdede som skolelærer, men han mistede sit job i 1930. Han blev valgt til det tyske parlament senere samme år. I 1934 blev han undervisningsminister under Hitlers regering.

Rust begik selvmord, da det stod klart, at Nazi-Tyskland havde tabt krigen.

Nazister fra Tyskland
Politikere fra Tyskland
Medlemmer af tyske rigsdag 1933-1945
Nazister der har begået selvmord
Forbrydere i Holocaust
Tyskere i 1800-tallet
Tyskere i 1900-tallet
Paul von Eltz-Rübenach

Paul Freiherr von Eltz-Rübenach (9. februar 1875 – 25. august 1943) var en tysk nazistisk minister for transport mellem 1932 og 1937.

Den 2. februar 1937 blev han erstattet af Julius Heinrich Dorpmüller som minister for transport.

Eksterne henvisninger 

Nazister fra Tyskland
Nazi-Tysklands ministre
Politikere fra Weimarrepublikken
Friherrer fra Tyskland
Amanda Crew

Amanda Catherine Crew (født 5. juni 1986) er en canadisk film og tv-skuespillerinde, bedst kendt for sin rolle som Felicia Alpine i teenagekomediefilmen Sex Drive fra 2008.

Crew begyndte at spille skuespil i fjerde klasse, og fik rollen i en musical kaldet Dragon Tales. Tre agenter kontaktede hende, og hun har spillet skuespil lige siden. I starten af sin karriere medvirkede hun i en Coca-Colareklame og spillede med i teaterstykker som Stalling, Cordstons Courts, og Langley, the Musical. Hun fik undervisning på American Academy of Dramatic Arts i 2003 på Tarlington Training og Arousal Theatre School.

Crew fik sit første gennembrud som 18-årig da hun fik rollen som Tanis McTaggart på YTVs teenagedramaserie 15/Love. Efter at have forladt showet i 2005, var hun gæstestjerne i tv-serien Life As We Know It og Smallville og medvirkede som Carrie Miller i CTV dramaserien Whistler. Hun havde også biroller i filmene Final Destination 3, She's the Man, Sex Drive, The Haunting in Connecticut, The Death and Life of Charlie St. Cloud and Breaking the Girl.

Filmografi 

 15/Love (2004-2005) (TV) Tanis McTaggart (23 episoder)
 Life As We Know It (2005) (TV) Polly Brewer (2 episoder)
 Smallville (2005) (TV Episode) Sorority Girl (1 episode)
 Meltdown: Days of Destruction (2006) (TV) Kimberly
 Final Destination 3 (2006) Julie Christensen
 She's the Man (2006) Kia
 John Tucker Must Die (2006) Hallway Girl #1
 Whistler (2006) (TV-Series) Carrie Miller 
 That One Night (2008) Marie 
 Monster Ark (2008) (TV) Joanna
 Sex Drive (2008) Felicia Alpine
 The Haunting in Connecticut (2009) Wendy Campbell 
  The Break-Up Artist (2009) Britney Brooke
 The Death and Life of Charlie St. Cloud (2010) Tess Carroll

Referencer

Eksterne henvisninger 

 
 Play Management hjemmeside

Skuespillere fra Canada
Julius Dorpmüller

Julius Heinrich Dorpmüller (24. juli 1869 – 5. juli 1945) var generaldirektør for Deutsche Reichsbahn.

Dorpmüller var søn af en jernbaneingeniør, og selv studerede han jernbane- og vejanlæg fra 1889 til 1893. Efter sin eksamen i 1898 blev han ansat ved de Preussiske statsbaner. I årene 1. Verdenskrig samlede han international erfaring i Kina. I 1920 overførtes han til Deutsche Reichsbahn og i 1925 blev Dorpmüller stedfortræder for generaldirektør Rudolf Oeser, som han efterfulgte ved dennes død i 1926. Han bestred opgaven som generaldirektør frem til sin død i 1945 og var desuden fra 1937 også rigstrafikminister.

Dorpmüller døde den 5. juli 1945 og blev begravet i Malente.

Eksterne henvisninger 

Nazister fra Tyskland
Erhvervsfolk fra Tyskland
Schwerin von Krosigks Kabinet
Wilhelm Ohnesorge

Karl Wilhelm Ohnesorge (8. juni 1872 – 1. februar 1962) var en tysk, nazistisk politiker under det Det Tredje Rige. Han fungerede som rigspostminister fra 1937 til 1945.

Han blev født i Gräfenhainichen i Sachsen-Anhalt og begyndte at arbejde for det kejserlige postvæsen i 1890. Under 1. verdenskrig fungerede han som chef for posttjenesten i det kejserlige hovedkvarter. Senere studerede han fysik i Kiel og Berlin.

Han tilsluttede sig tidligt det nationalsocialistiske parti og var en god bekendt af Hitler.

Sine kvalifikationer inden for fysikken udnyttede han ved at være en drivende kraft i forsøget på at udvikle en tysk atombombe under 2. verdenskrig.

Efter krigen blev han under afnazificeringsprocessen dømt, men slap hurtigt for videre tiltale og bevarede sin pension. 

Ohnesorge døde i en alder af 89 år den 1. februar 1962 i München.

Eksterne henvisninger 

Nazister fra Tyskland
Personer fra Sachsen-Anhalt